ઈદ-ઉલ-અદહા, કુરબાનીનો તહેવાર ભારત અને વિશ્વમાં પરંપરાગત ધર્મોત્સાહ અને ઉલ્લાસની સાથે ઉજવવામાં આવે છે. આને અરબી ભાષામાં ઈદ-ઉલ-અદહા અને ભારતમા બકરી-ઈદ કહેવામાં આવે છે. આ દિવસે બકરાની કુરબાની આપવામાં આવે છે. રાજધાની દિલ્લીમાં આવેલી દેશની સૌથી મોટી મસ્જિદ જામા મસ્જિદ ખાતે ઇદને લઇને વિશેષ નમાઝ અદા કરવામા આવી હતી. ત્યાર બાદ મુસ્લિમ બિરાદરોએ એક બીજાને ઇદની મુબારકબાદી પાઠવી હતી. તો આ તરફ ભોપાલમાં પણ ઇદની વિશેષ નમાઝ અદા કરવા માટે મોટી સંખ્યામાં મુસ્લિમ બિરાદરો ઉમટી પડયા હતાં, અને અલ્લાની બંદગી સાથે સામુહિક નમાઝ અદા કરી હતી.